סאנה לדרמן

סוזן "סאנה" לדרמן (Susanne "Sanne" Lederman 7 באוקטובר 1928 – 19 בנובמבר 1943) הייתה נערה יהודייה שנספתה בשואה. היא נודעה כחברתה של אנה פרנק, ומוזכרת מספר פעמים ביומנה של אנה פרנק. באוסף החיבורים של אנה פרנק, שיצא לאור אחרי הצלחת יומנה, שולב גם חיבור מאת לדרמן.

== ביוגרפיה ==
סאנה נולדה בברלין כבתם הצעירה של פרנץ לדרמן (Franz Ledermann), עורך דין ומוזיקאי, ואילזה לואיזה (Ilse Luise Ledermann) פסנתרנית ואחות לברברה לדרמן (Barbara Ledermann) הגדולה ממנה בשנתיים. לדרמן ומשפחתה נספו בשואה.

בית הספר יֶקֶר (Jeker School) באמסטרדם בו למדה סאנה לדרמן.

=== המעבר להולנד ===
בשנת 1933, עם עליית הנאצים לשלטון, עברה משפחת לדרמן להתגורר באמסטרדם, והוריה רשמו אותה לבית הספר יֶקֶר (Jeker School) בו גם למדה אחותה ברברה ומרגוט פרנק האחות הגדולה של אנה, בשנת 1940 הצטרפה גם אווה שלוס (האחות החורגת של אנה פרנק) לכיתה בה למדה סאנה.
לאחר פלישת הנאצים להולנד חויבו הילדים היהודים ללמוד בבתי ספר נפרדים מההולנדים, וסאנה עברה ללמוד בבית ספר יהודי אחר מבית הספר שבו למדו אנה פרנק וחנה גוסלר, אך עדיין נשמר הקשר ביניהן, והיא גם עזרה לה בכתיבת הסיפור על הברווזים עליו כתבה אנה פרנק ביומנה. 

סאנה הייתה גם חברה במועדון הפינג פונג "הדובה הקטנה פחות שתיים" בו השתתפו חמש בנות (הן חשבו בהתחלה שבדובה הקטנה יש חמישה כוכבים כחמשת חברות המועדון, במקום שבע, ולכן הוסיפו אחר כך את ה"פחות שתיים"). 

ביולי 1942 עברה משפחת פרנק למחבוא וסאנה, כיתר חברותיה, חשבה שהמשפחה נמלטה לשווייץ, דבר שהיה נפוץ מאוד בתקופה ההיא, כאשר משפחות רבות ניסו למצוא מקומות מסתור או להימלט. אביה של סאנה שהאמין כי אם ימלאו אחר כל ההוראות של המשטר הנאצי לא יקרה להם דבר, לא ניסה להימלט או להסתתר.

=== המעצר ===
סאנה, אמה ואביה נעצרו ב-20 ביוני 1943 ונשלחו למחנה המעבר וסטרבורק בצפון הולנד (אחותה הגדולה ברברה לדרמן לא הייתה בזמן המעצר בבית, ובעזרת המחתרת ההולנדית הצליחה להסתתר עד סוף המלחמה ולהגר בסיומה לארצות הברית, שם נישאה לחתן פרס נובל הביוכימאי מרטין רודבל).

בנובמבר נשלחו סאנה יחד עם אמה ואביה בטרנספורט למחנה ההשמדה אושוויץ, שם נרצחו שלושתם בתאי הגזים מיד עם הגעתם.

== סאנה לדרמן ביומנה של אנה פרנק ==

סאנה לדרמן הייתה אחת משלוש חברותיה הקרובות ביותר של אנה פרנק בהן גם חנה גוסלר וז'קלין ואן מרסן. סאנה מוזכרת ביומנה של אנה פרנק פעמים אחדות, ואחד האירועים המפורסמים יותר מופיע ביומן בתאריך 21 ביוני 1942, כאשר אנה מתבקשת לכתוב חיבור כעונש על פטפטנות יתר בזמן השיעור.

 אנה הוסיפה מאוחר יותר שגם זכתה לכינויי גברת קואק קואק על ידי שאר חבריה לכיתה בעקבות סיפור זה.

חלק מהחיבור המקורי שכתבה סאנה לדרמן מופיע בספרה של אנה סיפורים מן האגף הנסתר (בגרסה האנגלית) Tales from the Secret Annex (שהוא אוסף אירועים וסיפורים נוסף שכתבה אנה פרנק מלבד היומן).

=== קטע מן הגרסה האנגלית בחרוזים ===

==בית הספר יֶקֶר (Jeker School)==
לוח זיכרון בכניסה לבית הספר
בית הספר נמצא בקרבת כיכר המרוודפליין ולפני הכיבוש הגרמני של הולנד למדו בו תלמידים יהודים רבים ביניהם מרגוט פרנק, ברברה לדרמן, סאנה לדרמן, אווה שלוס ועוד רבים אחרים. בכניסה לבניין בית הספר מוצב לוח זיכרון לזכרם של המורים והתלמידים שנשלחו למחנות הריכוז ולא חזרו.

==לקריאה נוספת==
* [https://www.amazon.com/s/ref=nb_sb_noss?url=search-alias%3Daps&field-keywords=letters+from+the+ledermanns Letters From The Ledermanns סיפורה של משפחת לדרמן]

==קישורים חיצוניים==
* קישור: [http://www.ushmm.org/wlc/en/idcard.php?ModuleId=10006552 סאנה לדרמן באנציקלופדיית השואה ארצות הברית]
* צילום: [https://s-media-cache-ak0.pinimg.com/236x/a9/4e/fa/a94efa499ba39c926d0abe45f83639f9.jpg סאנה לדרמן]
* צילום: [https://web.archive.org/web/20150621123131/http://www.geheugenvanapeldoorn.nl/beeld/Apeldoorn/POI-inhoud/Anne-Frank_beekbergen/_300/AFS_A_AFrank_III_055_124_26.jpg סאנה לדרמן עם אנה פרנק]
* צילום: [http://1.bp.blogspot.com/-dxWXVQmb2Gg/VFaCbo3z2nI/AAAAAAABD9g/2V9tqnjO4cs/s1600/Anne%2BFrank%2B%2826%29.jpg אנה עם מרגוט סאנה משמאל, חנה גוסלר ועוד ילדים ליד בית המגורים באמסטרדם]
* צילום: [http://fc01.deviantart.net/fs71/f/2010/044/7/3/Anne_Frank_and_friend_Sanne_by_iWorshipPatKaleta.jpg סאנה ואנה פרנק בילדותם באמסטרדם]
* צילום: [http://media-cache-ak0.pinimg.com/236x/c9/5d/8f/c95d8f96fbc68330dbbeade06adedaf9.jpg סאנה עם אחותה והוריה]
* צילום: [http://mediad.publicbroadcasting.net/p/wunc/files/201302/anne_frank_barbara_rodbell.jpg סאנה (עומדת) ליד ברברה אחותה עם אנה פרנק וחנה גוסלר משמאל]
* איור: [http://www.hagalil.com/archiv/2008/06/hannah1.JPG השלישייה אנה חנה וסאנה]
* קישור: [http://www.nbcnews.com/id/24279184/ns/world_news-europe/t/anne-franks-holiday-card-turns-shop/ גלוית שנה טובה ששלחה אנה פרנק לסאנה לדרמן ב 1937]
* סרטון: [https://vimeo.com/69108123 ברברה לדרמן 2012 מספרת על משפחתה]
* סרטון: [http://collections.ushmm.org/search/catalog/irn504687 ברברה לדרמן מספרת אודות קורות משפחתה והכרותם עם משפחת פרנק]
* סרטון: [https://www.youtube.com/watch?v=BD8D5gZZSYI&t=60s חנה פיק-גוסלר מספרת על סאנה]
* סרט מלא: [https://www.youtube.com/watch?v=3QJ7RbGG7mg אנה פרנק הסיפור המלא משנת 2001]

==הערות שוליים==

קטגוריה:אישים שקשורים לאנה פרנק
קטגוריה:ילדים בשואה: הולנד
קטגוריה:אמסטרדם: אישים
קטגוריה:נספים במחנה ההשמדה אושוויץ
קטגוריה:הולנדיות שנולדו ב-1928
קטגוריה:הולנדים שנולדו ב-1928
קטגוריה:גרמניות שנולדו ב-1928
קטגוריה:גרמנים שנולדו ב-1928
קטגוריה:נפטרות ב-1943